open-index/open-wikipedia-markdown huggingface dataset:
Richard Bauckham

**Richard John Bauckham** (s. 22. syyskuuta 1946) on Uuden testamentin eksegetiikan tutkija, joka toimii nykyään tutkijana Ridley Hallissa, Cambridgessa. 

## Elämä ja ura

Richard Bauckham (M.A., Ph.D. Cambridge; F.B.A.; F.R.S.E) toimi vuoteen 2007 asti Uuden testamentin eksegetiikan professorina St Andrewsin yliopistossa Skotlannissa. Hän jäi virastaan eläkkeelle voidakseen keskittyä tutkimukseen ja kirjoittamiseen ja toimii tällä hetkellä tutkijana Ridley Hallissa Cambridgessa.

Hän syntyi Lontoossa 1946, opiskeli Cambridgen yliopistossa historiaa. Hän opetti teologiaa Leedsin yliopistossa ja Manchesterin yliopistossa (1977-1992). Hän toimi professorina St Andrewsin yliopistossa 1992-2007.

## Tutkimusala

Bauckham on julkaissut tutkimuksia Uuden testamentin eksegetiikasta ja varhaisen kristinuskon historiasta. Hänen nykyiset tutkimuskohteensa ovat Jeesus ja evankeliumit, Uuden testamentin kristologia ja Raamatun merkitys ekologialle.

## Teokset

* Bauckham, Richard (2008). Jesus and the God of Israel : God Crucified and Other Studies on the New Testament's Christology of Divine Identity.

* Bauckham, Richard (2007). The Testimony of the Beloved Disciple : Narrative, History, and Theology in the Gospel of John.

* Bauckham, Richard (2006). Jesus and the Eyewitnesses : The Gospels as Eyewitness Testimony.

* Bauckham, Richard. James : Wisdom of James, Disciple of Jesus the Sage, New Testament Readings.

* Bauckham, Richard. The Book of Acts in Its Palestinian Setting, The Book of Acts in Its First Century Setting V.

## Lähteet

## Aiheesta muualla

* Personal website of Richard Bauckham
* Richard Bauckham (Theopedia)
* Profile at Ridley Hall, Cambridge 
* Bauckhamin Ilmestyskirja-kommentaarin suomennos (lyhennelmä).
Antti Kuusisto

**Antti Kuusisto** (s. 22. syyskuuta 1980 Nurmo) on suomalainen pesäpalloilija. Viimeiset kolme kautta hän edusti Koskenkorvan Urheilijoita, ennen uransa lopettamista vuoteen 2018. Hän pelasi monta vuotta myös Vimpelin Vedossa toimien myös seuran kapteenina. Kuusiston kasvattajaseura on Munakan Urheilijat. Kuusisto pelasi urallaan myös Seinäjoen JymyJusseissa, Seinäjoen Maila-Jusseissa ja Nurmon Jymyssä.

Peliuransa jälkeen Kuusisto on toiminut Seinäjoen Maila-Jussien naisten superpesisjoukkueen pelinjohtaja-valmentajana.

## Saavutukset
### Pelaajana
* 1 SM-kulta: 2010
* 5 SM-hopeaa: 2005, 2011, 2012, 2013, 2014
* 3 SM-pronssia: 2004, 2008, 2009
* 11 Itä–Länsi-ottelua: 2005–2013, 2016–2017
** Kentän paras: 2008
* Vuoden eteläpohjalainen miespesäpalloilija: 2009

## Katso myös
* Luettelo vähintään 10 Itä–Länsi-ottelua pelanneista pesäpalloilijoista

## Lähteet
Andreas J. Köstenberger

**Andreas J. Köstenberger** (s. 2. marraskuuta 1957) on itävaltalais-yhdysvaltalainen Uuden testamentin eksegetiikan professori korkeakoulussa nimeltään Southeastern Baptist Theological Seminary. Hän toimittaa aikakauskirjaa *The Journal of the Evangelical Theological Society* (JETS) ja on ollut perustamassa organisaatiota nimeltä Biblical Foundations.

Köstenbergerillä sai tohtorinarvon Trinity Evangelical Divinity School -korkeakoulusta (TEDS) ja Wienin taloustieteellisestä yliopistosta. Hänen julkaisuihinsa kuuluu Johanneksen evankeliumin kommentaari sarjassa *The Baker Exegetical Commentary*.

## Tutkimus

Köstenberger on julkaissut sekä yleistä Raamatun historiallisuutta arvioivaa tutkimusta että tiettyihin Raamatun kirjoihin kohdistuvia eksegeettisiä kommentaareja.

## Johanneksen evankeliumia koskeva tutkimus

Yksi Köstenbergerin tutkimuksen painopistealueista on Johanneksen evankeliumia koskeva tutkimus. Hän on kirjoittanut aiheesta kommentaarin, jossa käytetään monipuolisesti aiheesta julkaistua tutkimusta.

## Teokset

* Köstenberger, Andreas J. & David W. Jones. *God, Marriage, and Family: Rebuilding the Biblical Foundation*. Wheaton, Illinois: Crossway Books, 2004.  
* Köstenberger, Andreas J. & Bouchoc, Raymond *The Book Study Concordance of the Greek New Testament* B&H Publishing Group,  
* Köstenberger, Andreas J. *Encountering John: The Gospel in Historical, Literary and Theological Perspective* Baker Academic,  
* Garland, David ¤ & Klein, William W & Köstenberger Andreas J. *Ephesians - Through Philemon* Zondervan,  
* Köstenberger, Andreas J. *John* (Baker Exegetical Commentary), Baker Academic, 2004.  
* Köstenberger, Andreas J. *The Missions of Jesus and the Disciples according to the Fourth Gospel : With Implications for the Fourth Gospel's Purpose and the Mission of the Contemporary Church* Eerdmans Publishing Company, William B.,  
* Köstenberger, Andreas J. & Nicole, Roger *Quo Vadis Evangelicalism?: Perspectives on the Past, Direction for the Future*Crossway Books,  
* Köstenberger, Andreas J. & O'Brien, Peter T. *Salvation to the Ends of the Earth: A Biblical Theology of Mission* Apollos,  
* Köstenberger, Andreas J. *Studies on John and Gender: A Decade of Scholarship* 
Peter Lang Pub Inc,  
* Köstenberger, Andreas J. et al *Whatever Happened to Truth?: Evangelical Perspectives on Truth in Scripture, Culture, Philosophy, and Theology* Crossway Books,  (1-58134-772-3)

## Aiheesta muualla

* Andreas J. Köstenberger Journal of Evangelical Theological Society.
* Biblical Foundations — Köstenberger's presidential blog at the official domain name.
* Andreas J. Köstenbergerin saarnoja 

## Lähteet
Viktor Prjažnikov

**Viktor Prjažnikov** (23. joulukuuta 1933, Elektrostal, Neuvostoliitto – 17. huhtikuuta 2008, Moskova, Venäjä) oli neuvostoliittolainen jääkiekkoilija. Hän pelasi Krylja Sovetovissa Neuvostoliiton pääsarjassa, jossa hän teki 166 maalia 400 ottelussa. Prjažnikov pelasi Neuvostoliiton maajoukkueessa ensimmäisen maaottelunsa Ruotsia vastaan 9. tammikuuta 1955 ja saavutti olympiapronssia talvikisoissa vuonna 1960. Hänet valittiin Neuvostoliiton ja Venäjän jääkiekon kunniagalleriaan vuonna 1991.
Tengeliö

**Tengeliö** on kylä Ylitornion kunnassa, Lapin maakunnassa. Se sijaitsee Aavasaksanvaaran etelärinteen juurella. Kylässä sijaitsee esimerkiksi Portimokosken vesivoimalaitos, joka on rakennettu kylän läpi virtaavaan Tengeliönjokeen. 

Tengeliössä seututie 930 Mellakosken kautta Muurolaan kääntyy oikealle, ja seututie 932 Raanujärvelle jatkuu suoraan. Tengeliöstä pääsee myös Alkkulaan pääosin sorapintaista Kopanmäentietä pitkin. Kylältä lähtee myös pohjoiseen sorapintainen tie, joka kulkee Aittamaan kautta valtatielle 21.

## Kirjallisuutta
*Hasa, Erkki: *Tengeliöläiset aikojen saatossa.* Pohjan väylä, 2007. .
Mellakoski

**Mellakoski** on kylä Ylitornion kunnassa, Lapin maakunnassa. Se sijaitsee 45 km:n päässä kunnan keskustasta, seututeiden 929 ja 930 risteyksessä. 

Kylällä sijaitsee Mellakosken koulu, jossa opetetaan luokkia 0-6. 

## Lähteet

## Aiheesta muualla
* Kylän kotisivu
Rachid Soulaimani

**Rachid Soulaimani** (s. 21. helmikuuta 1982 Oued Zem, Marokko) on marokkolainen jalkapalloilija. Puolustajana pelaava Soulaimani edustaa Marokon pääsarjassa pelaavaa Raja Casablancaa.

## Maajoukkueura
Maajoukkuetasolla Soulaimani on edustanut Marokkoa vuodesta 2010 lähtien. Hän pelasi ensimmäisen maaottelunsa Tansaniaa vastaan 9. lokakuuta 2010 pelatussa vuoden 2012 Afrikan kisojen karsintaottelussa.

## Saavutukset
*Marokon cup: 2005
*Arabian Mestarien liiga: 2006
*Arabian kesäcup: 2007
*Marokon mestaruus: 2009, 2011

## Aiheesta muualla
* National Football Teams
SMS Viribus Unitis

**SMS Viribus Unitis** oli Itävalta-Unkarin laivaston Tegetthoff-luokan taistelulaiva. Se upposi Italian laivaston sukeltajien iskussa aivan ensimmäisen maailmansodan lopussa marraskuussa 1918.

## Valmistus

Tegetthoff-luokan alusten rakentamisen taustalla oli Italian päätös rakentaa laivastolleen ensimmäinen dreadnought-taistelulaiva *[[RN Dante Alighieri]]*. *Viribus Unitis* tilattiin 1908 Triestestä Stabilimento Tecnico Triestinolta, missä köli laskettiin 24. heinäkuuta 1910. Alus laskettiin vesille 20. kesäkuuta 1911 ja otettiin palvelukseen 6. lokakuuta 1912, muutamaa kuukautta ennen italialaisten *Dante Alighieria*. *Viribus Unitis* oli ensimmäinen Välimerellä toiminut dreadnought-alus ja maailman ensimmäisenä palvelukseenotettu taistelulaiva, jossa oli kolmitykkiset tykkitornit.

## Palvelus
*Viribus Unitis* kuljetti 24. kesäkuuta 1914 Itävallan arkkiherttua Frans Ferdinandin ja tämän vaimon Sophien Triestestä Neretvajoen suulle heidän Bosnian-vierailuaan varten ja heidän tultuaan murhatuiksi Sarajevossa ruumiit takaisin Itävaltaan. Ensimmäisen maailmansodan alettua arkkiherttuan murhan seurauksena alus oli 24. elokuuta 1914 alkaen Itävalta-Unkarin laivaston komentajan, suuramiraali Anton Hausin lippulaivana. Haus kuoli laivalla helmikuussa 1917 sen ollessa ankkuroituna Pulan satamaan.

Alus osallistui sodan aikana vain kahteen sotatoimeen: Anconan rannikoiden pommittamiseen Italian liityttyä sotaan Itävalta-Unkaria vastaan vuonna 1915 sekä iskuun ympärysvaltojen laivastojen luomaa Otrantonsalmen merisulkua vastaan vuonna 1918.

Aluksesta tuli 31. lokakuuta 1918 vasta perustetun Serbien, kroaattien ja sloveenien kuningaskunnan laivaston (myöhemmin Jugoslavian kuninkaallinen laivasto) lippulaiva, kun keisari Kaarle I luovutti Itävalta-Unkarin laivaston alukset sille. Koska Itävalta-Unkarin laivastossa ei palvellut serbejä ja ainoastaan 3 prosenttia oli sloveeneja, lokakuun 1918 lopulla perustetun Pulan vallankumouskomitean hengissä säilyneiden tšekkien mukaan kroaatit (yli 31 % Itävalta-Unkarin laivaston henkilöstöstä) esittivät aluksen nimen muuttamista Kroatian itsenäisyystaistelijan mukaan *Frankopaniksi*.

Aamutunneilla 1. marraskuuta 1918 kaksi Italian laivaston sukeltajaa tunkeutui Pulan satamaan asettaen räjähdyspanokset aluksen kölin alle. Seuranneessa räjähdyksessä alus upposi vain neljässätoista minuutissa. Jugoslavian laivaston komentaja Janko Vuković kuoli uppoamisessa.

## Lähteet
*
*

### Viitteet
Idol 2010

Ruotsin Idolin seitsemäs tuotantokausi alkoi syyskuussa 2010 Tukholman koelauluista. Kilpailun finaaliin selvisi 11 finalistia, joista yksi voittaa koko kilpailun. Kisassa olivat mukana myös suomenruotsalainen Elin Blom ja Geir Rönning. Ohjelman viimeinen finaali järjestetään Tukholman Globen-areenalla joulukuussa 2010. Kilpailua seuraa viikoittain yli miljoona ihmistä.

Kilpailu alkoi koelauluista. Seuraava vaihe oli Slutaudition, jossa jokainen jatkoon päässyt esitti tietyn kappaleen bändin säestäessä. Slutauditionin jälkeen seuraava vaihe oli Kval-viikot. Kval-viikoilla jokainen esiintyjä esitti kappaleen yleisön edessä. Kisan viimeinen vaihe on Veckofinal. Veckofinaaleja on kymmenen, joista aina yksi kilpailija tippuu kerrallaan. Kilpailun voitti 10. joulukuuta Tukholman Globen-areenalla Jay Smith. Toiseksi kilpailussa sijoittui Minnah Karlsson.

## Tuomarit

* Andreas Carlsson
* Laila Bagge Wahlgren
* Andres Bagge

## Finalistit

* Sassa Bodenjsö – putosi 8. lokakuuta
* Alice Hagenbrant – keskeytti kilpailun 21. lokakuuta, aikaisemmin pudonnut Minnah Karlsson pääsi hänen tilalleen.
* Linda Varg – putosi 22. lokakuuta
* Daniel Norberg - putosi 29. lokakuuta
* Geir Rönning - putosi 5. marraskuuta
* Elin Blom - putosi 12. marraskuuta
* Andreas Weise - putosi 19. marraskuuta
* Linnea Henriksson - putosi 26. marraskuuta
* Olle Hedberg - putosi 3. joulukuuta
* Minnah Karlsson (putosi jatkosta 15. lokakuuta), pääsi takaisin Alice Hagenbrantin keskeytettyä kilpailun.(aikaisemmin Minna Karlsson). Hänen äitinsä on juuriltaan suomalainen. - putosi 10. joulukuuta
* Jay Smith - voittaja

## Juontajat

* Peter Jihde

## Koelaulut

Koelaulut järjestettiin kesällä 2010 Tukholmassa, Malmössä, Göteborgissa, Karlstadissa ja Luulajassa. Koelaulajia oli yhteensä noin 12 000, joka on idolin koelauluennätys.
 
### Koelaulupaikat

## Jaksot

Suluissa tuloslähetysten ja Eftersnackin katsojaluvut.

## Lähteet
* Minnah Karlssonin suomalaisjuuret.
Niels Lodberg

**Niels Lodberg** (s. 14. lokakuuta 1980) on tanskalainen jalkapalloilija, joka pelaa seurassa AC Horsens.

## Lähteet
Sōmen

**Sōmen** () on japanilainen hyvin ohut vehnäjauhoista tai vehnä- ja riisijauhojen sekoituksesta valmistettu nuudeli. Sōmen on japanilaisista nuudelityypeistä varhaisin: se tuotiin maahan Nara-kaudella. Ero sōmenin ja paksumpien vehnänuudeleiden hiyamugin ja udonin välillä on niiden pituus.

Sōmenit tarjoillaan yleensä kylminä joko kevyesti maustetun dippikastikkeen tai tsuyun kanssa. Tsuyu on yleensä katsuobushiin pohjautuva kastike, jota voidaan maustaa vihersipulilla, inkiväärillä tai myogalla. Kesällä jäällä jäähdytetyn sōmenin syöminen on yleinen tapa pysyä viileänä.

Kuumassa keitossa tarjoiltua sōmenia kutsutaan yleensä "nyumeniksi", ja se syödään talvella, kuten soba ja udon.

## Lähteet

## Aiheesta muualla
Danu

**Danu**, myös **Anu** tai **Dana**, on kelttiläisessä mytologiassa jumalatar ja maaemo. Danua on palvottu kelttien piirissä useilla eri nimillä ja laajalla alueella aina Itä-Euroopasta Irlantiin. Danun hahmoon on myös mahdollisesti omaksuttu useiden varhaisempien kansojen äitijumalattarien piirteitä.

Irlannin kelttiläisessä mytologiassa Danu on useiden jumalten, muun muassa Dagdan ja Lughin, äiti. Hän on myös Tuatha Dé Danann -jumalolentojen äitijumala ja johtaja. Nimi Tuatha Dé Danann merkitseekin ”jumalatar Danun kansa”. Hänen vastineensa Walesissa on Dôn.

## Katso myös
*Anu (jumalatar)

## Lähteet
Anamorfoosi

**Anamorfoosi** tarkoittaa vääristynyttä projektiota tai perspektiiviä, jota katsojan pitää katsoa tietystä pisteestä tai erityisvälineillä, jotta kuva näkyisi kuten on tarkoitettu. Kreikankielinen sana tarkoittaa "uudelleen muodostettua".

Usein anamorfoosia soveltava kuva on piirretty vinoksi, mutta se näyttää suoralta ja oikealta, kun sitä katsotaan vinosti määrätystä kohdasta, erityisen peilin tai monisärmäisten hiottujen lasien läpi.

## Katso myös
* Optinen harha
* Trompe l’œil

## Lähteet

## Aiheesta muualla
Idol 2004

Ruotsin ensimmäinen Idols-kisa alkoi syyskuussa 2004. Kilpailu alkoi koelauluista. Seuraava vaihe oli slutaudition. Slutauditionin jälkeen vuorossa oli Kvalprogram-viikot. Viimeinen vaihe oli Veckofinal, josta selvisi lopullinen voittaja. Idolin ensimmäisen kauden voitti 26. marraskuuta 26-vuotias Daniel Lindström. Daniel on tähän mennessä Ruotsin Idols-historian vanhin voittaja.

## Tuomarit

* Daniel Breitholtz
* Peter Swartling
* Kishi Tomita
* Claes af Geijerstam

## Juontajat

* David Hellenius
* Peter Magnusson

## Koelaulut

Koelauluja käytiin kesä-heinäkuussa 2004 Malmössä, Uumajassa, Tukholmassa, Karlstadissa ja Göteborgissa. Koelaulajia oli yhteensä yli 1700.
Elements of Persuasion

**Elements of Persuasion** on Dream Theaterin laulajana tunnetun James LaBrien ensimmäinen sooloalbumi.

## Kappaleet
#
#
#
#
#
#
#
#
#
#
#
#

## Kokoonpano
*James LaBrie – laulu
*Matt Guillory – kosketinsoittimet
*Mike Mangini – rummut
*Marco Sfogli – kitara
*Bryan Beller – basso

## Arvostelut
* AllMusic: 
* Imperiumi: 8/10

## Lähteet
*

### Viitteet

## Aiheesta muualla
*James LaBrien viralliset sivut
*
Igor Martínez

__NOTOC__

**Igor Martínez Caseras** (s. 19. heinäkuuta 1989 Vitoria-Gasteiz, Álavan maakunta, Espanja) on espanjalainen jalkapalloilija. Hän edusti Espanjan korkeimmalla sarjatasolla Primera Divisiónissa bilbaolaista Athleticia ja toisella sarjatasolla muita joukkueita. Hän oli pelipaikaltaan hyökkäävä keskikenttäpelaaja.

## Seurajoukkueura

Martínez on vitorialaisen Alavésin kasvatti. Hän pelasi seuran edustusjoukkueessa Espanjan toiseksi ja kolmanneksi korkeimmilla sarjatasoilla kolmen kauden ajan vuosina 2007–2010.

Toukokuussa 2010 Martínez siirtyi bilbaolaiseen Athleticiin, jonka kanssa hän teki kolmevuotisen sopimuksen. Hänet rekisteröitiin seuran B-joukkueeseen, mutta hän otti osaa edustusjoukkueen harjoituskaudella kesällä 2010. Virallisen debyyttinsä edustusjoukkueessa ja Espanjan korkeimmalla sarjatasolla Primera Divisiónissa hän teki ottelussa Sportingia vastaan 18. syyskuuta 2010.

## Maajoukkueura

Martínez kutsuttiin Espanjan alle 21-vuotiaiden maajoukkueeseen lokakuussa 2010. Aikaisemmin hän on kuulunut alle 19-vuotiaiden maajoukkueeseen.

## Lähteet

## Aiheesta muualla
* Igor Martínezin esittely Athletic Clubin sivustolla
Anish Giri

**Anish Giri** (s. 28. kesäkuuta 1994) on hollantilainen shakin suurmestari. Hänen isänsä on nepalilainen ja äitinsä venäläinen. Giri saavutti suurmestarin arvon 14 vuoden, seitsemän kuukauden ja kahden päivän ikäisenä.

## Lähteet

## Aiheesta muualla

* Viralliset kotisivut
* 
*
Carsten Embach

**Carsten Embach** (s. 12. lokakuuta 1968 Stralsund, DDR) on saksalainen entinen rattikelkkailija.

## Ura
Monien muiden rattikelkkailijoiden tavoin myös Embachilla on vahva yleisurheilutausta. Hänen lajinsa oli pituushyppy, missä hän sijoittui vuoden 1990 halli-EM-kilpailuissa viidenneksi tuloksella 783. Samana vuonna hän hyppäsi Potsdamissa ennätystuloksensa 801.

Rattikelkkailun pariin Embach siirtyi vuonna 1992 ja kilpaili ensi kertaa olympialaisissa 1994 Lillehammerissa, missä hän saavutti neljän miehen kilpailussa pronssia Wolfgang Hoppen ohjaamassa kelkkajoukkueessa. Vuosina 1995 ja 1997 hän voitti Hoppen joukkueessa neljän miehen kelkassa MM-kultaa ja vuonna 1996 MM-pronssia. Hoppen johtama joukkue jäi kuitenkin ulos 1998 Naganon olympialaisista, minkä johdosta Hoppe lopetti uransa. Vuonna 1999 hän saavutti EM-pronssia Harald Czudajn neljän miehen joukkueessa.

Embach siirtyi 2000-luvulle tultaessa André Langen neljän miehen kelkkajoukkueessan ja voitti uransa kolmannen maailmanmestaruuden vuonna 2000 sekä MM-hopeaa vuonna 2001. Langen joukkueessa hän voitti neljän miehen kilpailussa kultaa myös 2002 Salt Lake Cityn olympialaisista sekä seuraavana vuonna maailmanmestaruuden Lake Placidissa.

Lopetettuaan aktiiviuransa Embach on toiminut Saksan maajoukkueen valmentajana.

## Arvokisamitalit
**Olympialaiset**
*1994
:neljän miehen kelkka: pronssia (W.Hoppe, Hielscher, Hannemann, Embach)
*2002
:neljän miehen kelkka: kultaa (Lange, Kühn, Kuske, Embach)

**Maailmanmestaruuskilpailut**
*1995
:neljän miehen kelkka: kultaa (W.Hoppe, Hannemann, Hielscher, Embach)
*1996
:neljän miehen kelkka: pronssia (W.Hoppe, Voss, Peter, Embach)
*1997
:neljän miehen kelkka: kultaa (W.Hoppe, Rühr, Hannemann, Embach)
*2000
:neljän miehen kelkka: kultaa (Lange, R.Hoppe, Behrendt, Embach)
*2001
:neljän miehen kelkka: hopeaa (Lange, Behrendt, R.Hoppe, Embach)
*2003
:neljän miehen kelkka: kultaa (Lange, R.Hoppe, Kuske, Embach)

**Euroopanmestaruuskilpailut**
*1995
:neljän miehen kelkka: kultaa (W.Hoppe, Hannemann, Hielscher, Embach)
*1996
:neljän miehen kelkka: hopeaa (W.Hoppe, Hannemann, Hielscher, Embach)
*1999
:neljän miehen kelkka: pronssia (Czudaj, Voss, Lehmann, Embach)
*2001
:neljän miehen kelkka: pronssia (Lange, Behrendt, R.Hoppe, Embach)
*2002
:neljän miehen kelkka: kultaa (Lange, Kühn, Kuske, Embach)
*2003
:neljän miehen kelkka: hopeaa (Lange, R.Hoppe, Kühn, Embach)

## Lähteet
*Carsten Embach FIBT:n tietokannassa 

### Viitteet
Royal Rumble (2002)

**Royal Rumble (2002)** oli viidestoista jokavuotinen Royal Rumble pay-per-view (PPV) tapahtuma, minkä World Wrestling Federation (WWF) tuotti. Se pidettiin 20. tammikuuta, 2002 Philips Arenalla Atlantassa, Georgiassa.

## Taustaa

Pääfeudi oli Chris Jerichon ja The Rockin välillä, Jerichon Undisputed WWF -mestaruudesta. Heidän feudi alkoi lokakuussa 2001, kun molemmat olivat "Team WWF:än" jäseniä InVasion aikana ja he kinastelivat WCW -mestaruudesta, mikä jatkui Vengeanceen asti. Vengeancessa, Jericho voitti The Rockin WCW -mestaruuden ja hallitsevan WWF mestarin Steve Austinin, mikä yhdisti tittelit. Seuraavassa RAW'ssa, Jericho puolusti onnistuneesti titteliä Austinia vastaan Steel Cage matsissa, Booker T:n avulla. Parin viikon aikana, Jericho puolusti onnistuneesti mestaruuttaan The Big Show'ta, Rob Van Damia ja Kurt Anglea vastaan. 3. tammikuuta SmackDown!ssa, The Rock ansaitsi WWF mestaruusmatsin Royal Rubmleen voittamalla Booker T:n. 10. tammikuuta, SmackDown!ssa, The Rock ja Rob Van Dam voittivat Jerichon ja Testin, Rockin pattamalla luovuttamaan Jerichon Sharpshootter liikkeellä.

7. tammikuuta RAW'ssa, Royal Rumble matsia alettiin rakentamaan, Austinin ilmoittaessa haluavansa osallistua. Myöhemmin tuona iltana, kahdeksan kuukautta loukkaantumisen takia poissa ollut, Triple H palasi ja ilmoitti, että hän tulisi osallistua Royal Rumble matsissa. Hänet kuitenkin keskeytti Kurt Angle, joka tuli muistuttamaan HHH:ta edellisvuoden häviöstä hänelle, kun hän oli olluta hallitseva WWF mestari. Kostoksi, Triple H iski Anglelle Pedigreen. 10. tammikuuta SmackDownissa!, The Undertaker, Kane ja Triple H sekaantuivat Austini ja Anglen väliseen otteluun. Lopussa, vain Triple H selviiytyi naarmuitta, kunnes The Undertaker passitti hänet alas rampilta. 14. tammikuuta, RAW'ssa, Triple H ilmoitti, että haluaa voittaa Undisputed WWF -mestaruuden. Austin juoksi rinkiin ja tappelivat, kunnes Undertaker tuli ja löi Triple H:ta tuolilla, mikä soi Austini iskeä Stone Cold Stunner hänelle. Undertaker löi tämän jälkeen Austinia tuolilla. 17. tammikuuta SmackDownissa!, Austin ja Triple H voittivat Anglen ja Booker T:n. Matsin jälkeen Undertaker tuli taas ja löi heidät.

## Ottelut ja tulokset

### Royal Rumble matsin sisääntulot ja eliminoimiset
Uusi kehääntulo aika on noin joka toinen minuutti.

^ Undertakerin eliminoiduttua, hän meni takaisin kehään ja eliminoi Mavenin

^ Tämä oli Austinin 36. eliminaatio Royal Rumblessa, mitä ennätystä hän piteli kahdeksan vuotta, kunnes Shawn Michaels rikkoi sen vuoden 2010 Royal Rumblessa.

## Royal Rumble kronologia

* Edellinen: Royal Rumble (2001)
* Seuraava: Royal Rumble (2003)

## Lähteet
*Viralliset sivut
David Blu

**David Blu** (; s. 18. heinäkuuta 1980 Los Angeles) on yhdysvaltalais-israelilainen koripalloilija, joka edustaa nykyisin Maccabi Tel Avivia. Hänen syntymänimensä oli David Bluthenthal, mutta kesällä 2010 hän vaihtoi nimekseen David Blu.

## Ura
Blu pelasi lukiokoripalloa Venicen ja Westchesterin lukioissa. Hän siirtyi vuonna 1998 Etelä-Kalifornian yliopistoon, jota hän edusti neljän kauden ajan. Toisella yliopistokaudellaan Blu teki 13,9 pistettä ottelua kohden, joka oli hänen yliopistouransa paras pistekeskiarvo. Vuonna 2002 Blu siirtyi Maccabi Tel Aviviin kahdeksi kaudeksi. Jälkimmäisellä kaudella hän voitti Euroliigan mestaruuden. Kaudeksi 2004–2005 Blu siirtyi Sacramento Kingsiin, mutta lähti seurasta ennen kauden alkua ja liittyi BK Dynamo Pietariin. Hän pelasi seurassa tammikuuhun 2005 saakka, jonka jälkeen hän siirtyi loppukaudeksi Pallacanestro Trevisoon. Kauden päätyttyä Blu pelasi kauden Virtus Bolognassa ja tämän jälkeen kauden Fortitudo Bolognassa. Kaudeksi 2007–2008 Blu palasi Maccabiin. Hän edusti seuraa vuoden ajan ja siirtyi pian Le Mans Sarthe Basketiin. Blu pelasi seurassa kauden ajan, kunnes palasi Maccabiin.

## Lähteet

## Aiheesta muualla
*Euroliigan pelaajaprofiili 
*Legabasketin pelaajaprofiili  
*Sports-Reference
New Yorkin kuvernööri

**New Yorkin kuvernööri** (engl. *Governor of New York*) on New Yorkin osavaltion ylin toimeenpanovallan haltija. Nykyinen kuvernööri on demokraatti Kathy Hochul, joka vannoi virkavalansa 24. elokuuta 2021 edeltäjänsä Andrew Cuomon erottua. Neljä kuvernööriä on yltänyt Yhdysvaltain presidentiksi: Martin Van Buren, Grover Cleveland, Theodore Roosevelt ja Franklin Roosevelt.

Kuvernöörin virkakauden pituus on neljä vuotta. Virkakausien määrää ei ole rajoitettu.

Mikäli kuvernööri ei voi hoitaa tehtäviään, niitä hoitaa varakuvernööri, joka valitaan samoissa vaaleissa kuvernöörin yhteydessä. Normaalioloissa varakuvernööri toimii osavaltion senaatin puheenjohtajana.

## Pätevyys ja tehtävät
New Yorkin osavaltion perustuslain mukaan kuvernööriksi, tai varakuvernööriksi, valittavan henkilön tulee täyttää seuraavat ehdot:

* Yhdysvaltain kansalainen
* väh. 30-vuotias
* on asunut osavaltiossa väh. 5 vuotta ennen vaaleja

Kuvernöörin tehtävät ovat osavaltion budjetin esittely, osavaltion lakien toimeenpaneminen, osavaltion tilasta ajoittainen puheen pitäminen sekä lakiesityksien hyväksyminen tai hylkääminen. Kuvernööri voi halutessaan kutsua joko osavaltion senaatin tai sekä ylä- että alahuoneen koolle ylimääräiseen istuntoon. Lisäksi hänellä on valtaa muuntaa tuomioita tai armahtaa rikollisia (paitsi maanpetoksien ja viraltapanojen kohdalla).

Kuvernöörillä, niin nykyisellä kuin entisilläkin, on valta toimittaa avioliittoon vihkiminen osavaltion alueella. Kuvernööri toimii myös automaattisesti New Yorkin kansalliskaartin ylipäällikkönä.

## Luettelo New Yorkin kuvernööreistä

## Lähteet
Tina: What’s Love Got to Do With It

**Tina: What's Love Got to Do With It** (*What’s Love Got to Do With It*) on Brian Gibsonin ohjaama yhdysvaltalainen elämäkertaelokuva vuodelta 1993. Elokuva perustuu Tina Turnerin elämään.

## Rooleissa

## Arvioita
*[[Video-opas|Video-oppaassa]]* vuodelta 1994 elokuva saa kolme tähteä viidestä, mikä vastaa sanallista arviota ”hyvä”.

American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.

## Lähteet
Dietmar Schauerhammer

**Dietmar Schauerhammer** (s. 12. elokuuta 1955 Neustadt an der Orla) on saksalainen entinen rattikelkkailija. Aktiiviaikoinaan hän edusti Itä-Saksaa. 

## Ura
Ennen rattikelkkailu-uraansa Schauerhammer kilpaili yleisurheilussa moniottelijana. Hän voitti vuosina 1976, 1977, 1979 ja 1980 Itä-Saksan hallimestaruuden viisiottelussa. Kymmenottelussa hän edusti maataan 1978 Prahan EM-kisoissa, missä hän sijoittui neljänneksitoista. Hänen ennätyksensä kymmenottelussa on 8054 pistettä (10,70 - 7.48 - 14.77 - 2.03 - 48,43 -
14,95 - 42.58 - 4.60 - 57.12 - 4.46,2) vuodelta 1980. Hänen seuransa yleisurheilussa oli SC Motor Jena.

Rattikelkkailuun Schauerhammer siirtyi 1980-luvun alussa ja voitti Wolfgang Hoppen miehistössä lukuisia arvokisamitaleita, kirkkaimpana kruununa olympiakultaamitalit sekä kahden että neljän miehen kilpailuissa 1984 Sarajevosta. 

Sittemmin Schauerhammer lopetti uransa ja toimi liikunnanopettajana.

## Arvokisamitalit
***Olympialaiset**
*1984
:kahden miehen kelkka: kultaa (Hoppe, Schauerhammer)
:neljän miehen kelkka: kultaa (Hoppe, Wetzig, Schauerhammer, Kirchner)
*1988
:neljän miehen kelkka: hopeaa (Hoppe, Schauerhammer, Musiol, Voge)

**Maailmanmestaruuskilpailut**
*1983
:kahden miehen kelkka: pronssia (Hoppe, Schauerhammer)
*1985
:kahden miehen kelkka: kultaa (Hoppe, Schauerhammer)
*1986
:kahden miehen kelkka: kultaa (Hoppe, Schauerhammer)
*1987
:neljän miehen kelkka: hopeaa (Hoppe, Musiol, Wetzig, Schauerhammer)
:kahden miehen kelkka: pronssia (Hoppe, Schauerhammer)

**Euroopanmestaruuskilpailut**
*1985
:kahden miehen kelkka: hopeaa (Hoppe, Schauerhammer)
:neljän miehen kelkka: hopeaa (Hoppe, Wetzig, Voge, Schauerhammer)
*1986
:kahden miehen kelkka: kultaa (Hoppe, Schauerhammer)
*1987
:kahden miehen kelkka: kultaa (Hoppe, Schauerhammer)
:neljän miehen kelkka: kultaa (Hoppe, Schauerhammer, Wetzig, Musiol)

## Lähteet
### Viitteet
Juri Kalitvintsev

**Juri Kalitvintsev** (, , s. 5. toukokuuta 1968) on venäläissyntyinen ukrainalainen jalkapallovalmentaja ja entinen keskikenttäpelaaja. 

## Ura pelaajana

Kalitvintsev aloitti uransa SK Rototr Volgogradissa 1985 ja pelasi uransa alkuvuosina myös FK SKA Rostov-na-Donussa. Kalitvintsev voitti Rotorin kanssa viimeiseksi jääneen Neuvostoliiton ykkösdivisioonan kaudella 1991. Neuvostoliiton romahdettua Kalitvintsev jatkoi uraansa FK Dynamo Moskovassa ja FK Lokomotiv Nižni Novgorodissa, kunnes siirtyi 1994 pelaamaan Ukrainaan FK Dynamo Kiovaan. Kalitvintsev muodosti 1990-luvun lopulla Dynamon keskikentän rungon yhdessä Serhi Rebrovin ja Andri Ševtšenkon kanssa. Vuonna 1995 Kalitvintsev valittiin Ukrainan vuoden jalkapalloilijaksi. Dynamossa hän juhli Ukrainan-mestaruutta neljästi, kunnes siirtyi 1998 turkkilaiseen Trabzonsporiin. Kalintvintsev viihtyi Turkissa vain yhden kauden ja palasi takaisin Ukrainaan. Hän lopetti uransa TsSKA Kiovassa vuonna 2000.

Maajoukkuetasolla Kalintvintsev edusti Ukrainaa 22 maaottelussa 1995–1999. Hän toimi myös maajoukkueen kapteenina.

### Meriitit pelaajana

* Ukrainan mestaruus (4): 1995, 1996, 1997, 1998
* Ukrainan cup (2): 1996, 1998

## Ura valmentajana

Pelaajauransa jälkeen Kalintvintsev siirtyi valmentamaan FK Zakarpattia Užhorodia, mutta pesti oli vähemmän menestyksekäs, sillä seura putosi Ukrainan liigasta kaudella 2001–2002. Kauden jälkeen hän siirtyi Ukrainan jalkapalloliiton palvelukseen ja toimi maan alle 19- ja 17-vuotiaiden maajoukkueiden päävalmentajana. Hänen johdollaan Ukraina voitti alle 19-vuotiaiden Euroopan-mestaruuden vuonna 2009.

Vuonna 2006 Kalintvintsev siirtyi FK Dynamo-2 Kiovan valmentajaksi. Hänen johdollaan FK Dynamo Kiovan kakkosjoukkue sijoittui Ukrainan kakkosdivisioonassa parhaimmillaan viidenneksi kaudella 2007–2008. Helmikuussa 2010 Kalintvintsevistä tuli Ukrainan maajoukkueen apulaisvalmentaja.  Päävalmentaja Myron Markevytšin erottua elokuussa 2010, nousi Kalintvintsev väliaikaiseksi päävalmentajaksi.  Kalitvintsevin alaisuudessa Ukrainan esitykset eivät olleet mairittelevia ja lopulta liitto korvasi hänet huhtikuussa 2011 Oleh Bloh’inilla. 

Tammikuussa 2013 Kalitvintsev palasi valmennustehtäviin Venäjän liigassa pelaavan FK Volga Nižni Novgorodin päävalmentajana.  Heikkojen esitysten myötä putoamiskamppailuun vajonnut Volga ja Kalitvintsev purkivat sopimuksensa maaliskuun lopussa 2014.  Kalitvintsevin johdolla Dynamo voitti kaudella 2016/17 divisioonan mestaruuden ja palasi yhden kauden tauon jälkeen pääsarjatasolle. Liigakausi lähti liikkeelle kuitenkin alavireisesti ja liigan häntäpäähän juuttunut Dynamo erotti Kalitvintsevin lokakuun alussa 2017.

### Meriitit valmentajana

* Venäjän 1. divisioona: 2017
* U19 Euroopan mestaruus: 2009

## Lähteet
Henry Durnford

**Henry Durnford** oli englantilainen lintutieteilijä, joka keräsi lintuja Etelä-Amerikassa 1870-luvulla. Hän tutki Pohjois-Argentiinaa, pääasiassa Tucumánin seutua, mutta myös läheisiä Paraguayn ja Bolivian rajaseutuja. Hän kuoli 11. tai 13. heinäkuuta 1878 Campo Santossa lähellä Saltan kaupunkia Pohjois-Argentiinassa.

Durnford kuvaili tieteelle uuden rantakanan, pampahuitin (*Porzana spiloptera*) vuonna 1877.

## Lähteet
Kiinanhuitti

**Kiinanhuitti** (*Zapornia fusca*) on eteläaasialainen rantakana. Sen elinympäristö ulottuu Pakistanista, Sri Lankasta ja Intiasta Kiinaan, Japaniin, Indokiinaan, Kaakkois-Aasiaan, Filippiineille ja läntiseen Indonesiaan. Lajista tunnetaan neljä alalajia. Carl von Linné kuvaili lajin holotyypin Filippiineiltä vuonna 1766.

## Lähteet
Keltarintahuitti

**Keltarintahuitti** (*Hapalocrex flaviventer*) on amerikkalainen rantakana. Lajista tunnetaan viisi alalajia, jotka elävät Keski-Amerikassa, Länsi-Intian saaristossa ja Etelä-Amerikan pohjois- ja itäosissa, etelässä Paraguayhin ja Pohjois-Argentiinaan saakka. Pieter Boddaert kuvaili lajin holotyypin Cayennesta vuonna 1783.

## Lähteet
Harald Czudaj

**Harald Czudaj** (s. 14. helmikuuta 1963 Wemsdorf, DDR) on saksalainen entinen rattikelkkailija, olympiavoittaja ja Stasin agentti. Hän edusti uransa aikana Itä-Saksaa ja myöhemmin Saksan liittotasavaltaa. 

## Ura
Czudaj aloitti uransa *SG Dynamo Zinnwald* -seurassa. Ensimmäiset arvokisamitalinsa hän saavutti vuoden 1990 MM-kilpailuista St. Mortizista, kun hän saavutti miehistön kapteenina hopeaa sekä kahden että neljän miehen kilpailuista. Seuraavana vuonna Altenbergin MM-kisoista hän saavutti pronssia neljän miehen kilpailussa.

Vuonna 1992 Czudaj’n johtama nelikko (Tino Bonk, Axel Jang, Alexander Szelig) voitti Euroopan mestaruuden. Samana vuonna Czudaj myönsi toimineensa Itä-Saksan salaisen poliisin Stasin ilmiantajana salanimellä "Ralf Richter" ja lähettäneensä ainakin kymmenen raporttia seuratoveriensa tekemisistä vuosina 1988–1990. Czudaj pyysi tekemisiään anteeksi ja hänen annettiin kilpailla Albertvillen olympialaisissa. Hänen johtamansa nelikko sijoittui kuudenneksi.

Czudaj’n uran kirkkain kruunu olivat 1994 Lillehammerin olympialaiset, missä hän neljän miehen kelkan pilottina voitti olympiakultaa yhdessä Karsten Brannaschin, Olaf Hampelin ja Alexander Szeligin kanssa. Vuonna 1995 sama nelikko saavutti EM-pronssia. Samana vuonna hän saavutti pilottina neljän miehen kelkkailussa myös MM-pronssia. Czudaj voitti vielä  neljän miehen kelkkailussa uransa toisen Euroopan mestaruuden vuonna 1998 sekä EM-pronssia vuonna 1999.

Czudaj lopetti aktiiviuransa vuonna 2001 ja on sittemmin toiminut valmentajana. Vuonna 2006 Torinon olympialaisissa hän valmensi Alankomaiden maajoukkuetta.

## Arvokisamitalit
***Olympialaiset**
*1994
:neljän miehen kelkka: kultaa (Czudaj, Brannasch, Hampel, Szelig)

**Maailmanmestaruuskilpailut**
*1990
:kahden miehen kelkka: hopeaa (Czudaj, Jang)
:neljän miehen kelkka: hopeaa (Czudaj, Bonk, Szelig, Jang)
*1991
:neljän miehen kelkka: pronssia (Czudaj, Bonk, Jang, Szelig)
*1995
:neljän miehen kelkka: pronssia (Czudaj, Voss, Lehmann, Szelig)

**Euroopanmestaruuskilpailut**
*1992
:neljän miehen kelkka: kultaa (Czudaj, Bonk, Jang, Szelig)
*1995
:neljän miehen kelkka: pronssia (Czudaj, Brannasch, Szelig, Lehmann)
*1998
:neljän miehen kelkka: kultaa (Czudaj, Voss, Görmer, Szelig)
*1999
:neljän miehen kelkka: kultaa (Czudaj, Voss, Lehmann, Embach)

## Lähteet
*Sports Reference:  Harald Czudaj 

### Viitteet
Manglerudhallen

**Manglerudhallen** on Norjassa Oslon kaupungissa sijaitseva jäähalli, jonka katsojakapasiteetti on 2 000. Halli avattiin vuonna 1979. Maan pääsarjassa GET-ligaenissa pelaava jääkiekkojoukkue Manglerud Star Ishockey pelaa kotiottelunsa Manglerudhallenissa. Halli sijaitsee Oslon kaupunginosa Manglerudissa.

## Lähteet

## Aiheesta muualla

* Virallinen kotisivu
Kosraenhuitti

**Kosraenhuitti** (*Zapornia monasa*) oli Mikronesian liittovaltioon kuuluvan Kosraen saaren kotoperäinen rantakana. Lajista tunnetaan vain kaksi näytettä, jotka Heinrich von Kittlitz keräsi Kosraesta 1827–1828. Niitä säilytetään Venäjän Tiedeakatemiassa Pietarissa. Laji kuoli sukupuuttoon luultavasti 1830- tai 1840-luvulla lähtetyssaarnaajien ja valaanpyytäjien mukana saapuneiden lintuja saalistaneiden rottien takia.
## Lähteet
Royal Rumble (2004)

**Royal Rumble (2004)** oli seitsemästoista Royal Rumble showpaini pay-per-view (PPV) tapahtuma, minkä tuotti World Wrestling Entertainment (WWE). Se pidettiin 25. tammikuuta, 2004 Wachovia Centerissä Philadelphiassa, Pennsylvaniassa.

## Taustaa
### Karsinta ottelut

* John Cena ja Chris Benoit voittivat Nunzion, Chuck Palumbon ja Johnny Stambolin Handicap-ottelussa SmackDownissa!. Jos Cena tai Benoit eivät olisi voittaneet, kumpikaan ei olisi saanut osallistua Royal Rumbleen.
* Tajiri voitti Billy Kidmanin SmackDownissa!.
* Bradshaw voitti Akion ja Sakadon Triple Threat -ottelussa SmackDownissa!.
* Matt Morgan voitti Orlando Jordanin Velocityssä.
* Rikishi voitti Scotty 2 Hottyn SmackDownissa!.
* A-Train voitti Shannon Mooren Velocityssä.
* The World's Greatest Tag Team (Shelton Benjamin ja Charlie Haas) voitti The Bashman Brotherit (Danny ja Doug)
* Rico voitti Tommy Dreamerin Sunday Night Heatissa.
* Nunzio voitti Chuck Palumbon ja Johnny Stambolin Triple Threat -ottelussa SmackDownissa!.

## Ottelut ja tulokset

### Royal Rumble sisääntulot ja eliminaatiot
Punainen  ja "RAW" tarkoittaa Raw supertähteä, sininen . ja "SD!" tarkoittaa SmackDown! supertähteä.  Uusi sisääntuloaika oli noin joka 90 sekunti.

## Royal Rumble kronologia

* Edellinen: Royal Rumble (2003)
* Seuraava: Royal Rumble (2005)

## Lähteet
* Viralliset sivut
Smash-Tennis

**Smash ry** on Helsingissä, Espoossa ja Kotkassa toimiva tennis-, sulkapallo-, squash-, padel-, racketlon-, pickleball ja pöytätennisseura, joka edistää sekä harrastus- että kilpailutoimintaa edellä mainittujen lajien parissa. Toiminnan perusstrategiana on olla tehokkaasti toimiva kasvattajaseura pääkaupunkiseudulla ja Kymenlaaksossa. Smashin valmennustoiminta jakautuu kilpa-, juniori- ja aikuisvalmennukseen.

Smashin toiminta alkoi vuonna 1978, kun silloisessa Myllypuron Tenniskeskuksessa perustettiin Smash-Tennis ry. Vuoden 2017 alkupuolella Smash-Tennis ry muutti nimensä Smash ry:ksi tavoitteenaan palvella paremmin myös muiden mailapelien kuin tenniksen harrastajia ja valmennettavia. Nykyinen Smash Center Helsingin Myllypurossa (ent. Finland Tennis Club) toimii edelleen seuran pääasiallisena toimintakeskuksena. Smash Centerissä voi pelata ja osallistua valmennukseen tenniksessä, sulkapallossa, padelissa, squashissa, pickleballissa ja pöytätenniksessä. Smash järjestää myös Espoossa Olarin Tennishallissa sekä Kotkan Tennishallissa tennisvalmennusta, -kilpailuja ja -tapahtumia.

Parhaiten menestyneitä smashiläisiä vuosien varrella ovat muun muassa tennispelaajat Nanne Dahlman, Kim Tiilikainen, Piia Suomalainen, Katariina Tuohimaa ja Timo sekä Maarit Nieminen.

Smashissa oli 6. marraskuuta 2017 jäseniä 2 042, joista aikuisia miehiä oli 703, naisia 537, poikia 463 ja tyttöjä 339. Smash on Suomen suurin mailapeliseura.

Seuran puheenjohtajana toimii Sam Nieminen ja toiminnanjohtajana Tapio Totro.

Smashin tennisvalmennuksessa ainakin kerran viikossa käy noin 900 pelaajaa. Sulkapallossa on noin 105, padelissa ja pöytätenniksessa muutamia kymmeniä viikoittain harjoittelevaa pelaajaa. Smash järjestää vuosittain yli 30 kilpailua ja tapahtumaa jäsenilleen. 

Nuori Suomi on myöntänyt Smashille laadukkaasta juniorityöstä Nuori Suomi -sinetin vuonna 1995. 

## Lähteet
Wanhan partiomiehen unelma

**Wanhan partiomiehen unelma** on Santeri Ivalon kirjoittama historiallinen romaani, joka kertoo Ruotsin kuningas Kaarle IX:n unelmasta liittää Vienan Karjala valtakuntaansa. Kuningas kokoaakin noin 1&nbsp;000-miehisen monikansallisen sotajoukon sotaretkeä varten, joka lähetetään matkaan 1610-luvun alussa Oulun linnasta. 

Kirjan päähenkilö on Hannu Krankka, joka oli taistellut aikaisemmin jo maineikkaan Juho Vesaisen alaisuudessa. Tähän talviseen sotaretkeen hän sai johdettavakseen pohjalaisista kootun hiihtojoukon, jonka vaiheista kirja pääosin kertoo.
Podlasian voivodikunta

**Podlasian voivodikunta** () on yksi Puolan kuudestatoista voivodikunnasta. Se sijaitsee Koillis-Puolassa ja sen pääkaupunki ja samalla suurin kaupunki on Białystok. Voivodikunnan pinta-ala on 20&nbsp;187 neliökilometriä ja asukasluku oli vuoden 2019 arvion mukaan 1&nbsp;187&nbsp;353.

Podlasian voivodikunta syntyi Puolan hallintouudistuksessa vuonna 1999 entisistä Białystokin, Łomżan ja Suwałkin voivodikunnista. Se vastaa alueeltaan vuosien 1944–1975 Białystokin voivodikuntaa.

Podlasian voivodikunta rajoittuu etelässä Lublinin voivodikuntaan, lännessä Masovian ja Warmia-Masurian voivodikuntiin, pohjoisessa Venäjän Kaliningradin alueeseen koillisessa Liettuaan ja idässä Valko-Venäjään.

## Podlasian voivodikunnan kaupunkeja
Taulukossa on lueteltu voivodikunnan 20 suurinta kaupunkia väkiluvun mukaan.

## Lähteet

## Aiheesta muualla
Pampahuitti

**Pampahuitti** (*Porzana spiloptera*) on eteläamerikkalainen rantakana. Se elää pienehköllä alueella Etelä-Uruguayssa ja Pohjois-Argentiinassa. Populaation koko on alle 10&nbsp;000&nbsp;yksilöä. Henry Durnford kuvaili lajin holotyypin Belgranosta, Buenos Airesista Argentiinasta vuonna 1877.

## Lähteet
Matthias Fahrig

**Matthias Fahrig** (s. 15. joulukuuta 1985 Wittenberg) on saksalainen telinevoimistelija. Fahrig on voittanut urallaan kaksi MM-pronssia ja kuusi EM-mitalia, joista kaksi kultaista.

Ateenan kesäolympialaisissa 2004 Fahrig kuului Saksan joukkueeseen sen sijoittuessa joukkuekilpailussa kahdeksanneksi.

## Aiheesta muualla
*Matthias Fahrig – sports-reference.com  
*Fahrigin kotisivu
Hietaunikko

**Hietaunikko** (*Papaver argemone*) on unikoiden sukuun kuuluva, lähinnä Euroopassa tavattava kukkakasvilaji. Suomessa hietaunikko on harvinainen satunnaistulokas.

## Ulkonäkö ja koko

Yksivuotinen hietaunikko kasvaa 20–40 cm korkeaksi. Varsi on ainakin yläosastaan myötäkarvainen. Lehdet ovat pariosaisia ja alimpienkin lehtien liuskat ovat kapeita ja suippoja. Varren kärjessä oleva yksittäinen punainen kukka on noin 4–5 cm leveä. Kukan keskellä on musta piste. Kukan verhiö on kaksilehtinen, mutta verholehdet varisevat varhain. Terälehtiä on neljä kappaletta. Heteitä on paljon. Emiö on monilehtinen ja yhdislehtinen. Hietaunikko kukkii Suomessa kesä-heinäkuussa. Siemenet kypsyvät pitkässä, nuijamaisessa kodassa, joka on matalauurteinen ja karkeasukasinen. Kodan päällä on tähtimäinen, monisäteinen luottilevy, jonka alle avautuvista rei'istä siemenet varisevat.

Muista unikkolajeista hietaunikko muistuttaa lähinnä silkkiunikkoa (*P. rhoeas*) ja ruisunikkoa (*P. dubium*).

## Levinneisyys
Hietaunikon levinneisyysalue rajoittuu pääasiassa Eurooppaan, jossa sitä tavataan Espanjasta Länsi-Ukrainaan, Puolaan ja Baltiaan saakka. Laji puuttuu Fennoskandian pohjoisosista ja Islannista. Euroopan ulkopuolella lajia kasvaa paikoitellen Pohjois-Afrikassa, Turkissa, Lähi-idässä, Irakissa ja Iranissa. Ihmisen mukana hietaunikko on levinnyt Yhdysvaltoihin. Suomessa hietaunikkoa on tavattu satunnaistulokkaana lähinnä Suomenlahden ja Pohjanlahden satamakaupungeissa sekä muutamassa paikassa sisämaassa. Ainoastaan Ahvenanmaalla laji saattaa kasvaa vakinaisena viljapelloissa, mutta on sielläkin hyvin harvinainen laji.

## Elinympäristö
Hietaunikko kasvaa viljapelloissa, tienvarsilla ja joutomailla. Suomessa sitä tavataan lähinnä satamissa, varsinkin painolastipaikoilla.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Ålands flora*. Toim. Hæggström, Carl-Adam & Hæggström, Eeva. Ålandstryckeriet, Mariehamn 2008.

### Viitteet

## Aiheesta muualla
* 
* Hietaunikko (''Papaver argemone'')
* ITIS: ''Papaver argemone'' 
* United States Department of Agriculture (USDA): ''Papaver argemone''
Link Centre

**Link Centre** on vapaa-ajan keskus Swindonissa Englannissa. Keskus sisältää mm. jääkiekkokaukalon, uimahallin, kuntosalin, kiipeilyseinän ja rakennuksen ulkopuolella on jalkapallokenttiä. English Premier Ice Hockey Leaguessa pelaava Swindon Wildcats pelaa kotiottelunsa keskuksen jäällä. Jäähallin katsojakapasiteetti on 1 650.

## Lähteet

## Aiheesta muualla
* Virallinen kotisivu
Keltasuolaheinämittari

**Keltasuolaheinämittari** (*Timandra comae*) on lehtimittareihin kuuluva perhonen, jonka toukat elävät muun muassa suolaheinällä. Laji kuvattiin vuonna 1931 harmosuolaheinämittarin keltaisena värimuotona alalajiksi *Timandra griseata comai*. Keltasuolaheinämittari kuitenkin eroaa harmosuolaheinämittarista paitsi väriltään, myös naarasyksilöiden genitaalien, lentoajan sekä esiintymisalueen suhteen, joten se on erotettu omaksi lajikseen vuonna 1995.

## Koko ja ulkonäkö

Laji muistuttaa runsaasti harmosuolaheinämittaria, jonka alalajiksi *Timandra griseata comai* laji alun perin kuvattiin vuonna 1913. Kuten harmosuolaheinämittarillakin, lajin siipien poikki kulkee selvä, punertava raita, joka päättyy etusiipien kärkeen. Myös siipien ripset ja reunaosat ovat myös väriltään punertavia. Koiraan tuntosarvet ovat kampamaiset.

Erotuksena harmosuolaheinämittariin on keltasuolaheinämittarin siipien pohjaväri kuitenkin selvästi kellertävä ja siipien harmaat suomut ovat selvästi vaaleampia. Kooltaan keltasuolaheinämittari on myös hieman pienempi. Naaraiden genitaaleissa on lajien välillä selviä eroja, sen sijaan koiraiden genitaalit ovat melko samankaltaiset. Näiden seikkojen ja lentoajan erojen vuoksi keltasuolaheinämittari on erotettu omaksi lajikseen vuonna 1995

## Levinneisyys ja lentoaika

Keltasuolaheinämittaria tavataan Suomessa vain maan etelärannikolla ja lounaissaaristossa, kun harmosuolaheinämittari on levittäytynyt aina Oulun korkeudelle asti. Laji on kaksisukupolvinen: ensimmäinen sukupolvi on lennossa kesäkuussa ja toinen pääosin elokuussa.

## Elinympäristö ja elintavat

Lajia tavataan muun muassa lämpimillä rinneniityillä sekä kedoilla, ahoilla ja kalliomaastossa. Lajia voidaan tavata myös kosteammissa ympäristöissä, kuten rantaniityillä. Pihoilla lajia ei juurikaan esiinny. Keltasuolaheinämittarin ensimmäinen sukupolvi talvehtii toukkana, mutta toisen sukupolven yksilöt kehittyvät samanvuotisista toukista.

## Ravintokasvi

Toukat elävät niittysuolaheinällä sekä muilla hierakkojen sukuun kuuluvilla kasveilla. Toukkien ravintokasveja ovat myös erilaiset tattaret.

## Lähteet

* 

### Viitteet
Fabian Hambüchen

**Fabian Hambüchen** (s. 25. lokakuuta 1987 Bergisch Gladbach) on saksalainen telinevoimistelija, maailman- ja moninkertainen Euroopan mestari sekä olympiamitalisti.

Hambüchenin vahvin teline on ollut rekki, jolla hän voitti olympiapronssia Pekingissä 2008, olympiahopeaa Lontoossa 2012, maailmanmestaruuden Stuttgartissa 2007, kolme Euroopan mestaruutta vuosina 2005, 2007 ja 2008 sekä kultaa Euroopan kisoissa 2015. Hambüchen on kuitenkin pärjännyt arvokisamitalien arvoisesti myös muilla yksittäisillä telineillä ja moniottelussa.

Hambüchen valittiin Saksassa Vuoden urheilijaksi vuonna 2007.

## Aiheesta muualla

*Fabian Hambüchen – sports-reference.com  
*Hambüchenin kotisivu
Henok Goitom

**Henok Goitom** (s. 22. syyskuuta 1984 Solna, Ruotsi) on ruotsalais-eritrealainen jalkapalloilija. Hän edustaa Ruotsin Allsvenskanissa pelaavaa AIK:ta ja on pelipaikaltaan hyökkääjä.

## Seurajoukkueura
Goitom siirtyi kotimaastaan italialaiseen Udineseen vuonna 2004. Hän pelasi ensimmäisen ottelunsa maan pääsarjassa 19. helmikuuta 2005 Internazionalea vastaan. Samaisessa ottelussa hän onnistui myös maalinteossa.

Kaudet 2005–2007 hän oli lainalla espanjalaisessa Ciudad Murciassa, joka pelasi maan toiseksi korkeimmalla sarjatasolla Segunda Divisiónissa. Toisella kaudellaan 2006–2007 joukkueessa hän teki pelaamassaan 38 ottelussa 15 maalia.

Kesällä 2007 Goitom teki nelivuotisen sopimuksen toisen murcialaisseuran Real Murcian kanssa. Joukkue maksoi hänestä 3 miljoonan euron siirtokorvauksen. Hän pelasi kauden 2007–2008 aikana 31 ottelua ja onnistui ainoastaan kaksi kertaa maalinteossa.

Seuraavaksi kaudeksi 2008–2009 Goitom siirtyi lainasopimuksella Valladolidiin, joka sisälsi osto-option kauden päätteeksi. Hän onnistui vakiinnuttamaan pelipaikkansa joukkueen avauskokoonpanossa ja oli tärkeä osa hyökkäyspäässä kauden edetessä. 7. maaliskuuta 2009 hän teki kaksi maalia ottelussa Recreativoa vastaan. Kauden päätyttyä hän oli joukkueen paras maalintekijä 10 osumallaan.

Heinäkuussa 2009 Goitom vapautettiin sopimuksestaan Murcian kanssa ja niin hän siirtyi Almeríaan korvaamaan seurasta poislähtenyttä Álvaro Negredoa. Hänen teki kauden ainoan maalinsa kotiottelussa Tenerifeä vastaan. Kesällä 2012 Goitom siirtyi Allsvenskanissa pelaavaan AIK:hon.

## Maajoukkueura
Goitom edusti Ruotsia nuorisomaajoukkueissa. Vuonna 2015 hän sai FIFAlta luvan pelata Eritrean maajoukkueessa.

## Lähteet

## Aiheesta muualla
* Goitomin tilastot BDFutbol -sivustolla
Weapons of Our Warfare

__NOTOC__
**Weapons of Our Warfare** on kristillisen thrash metal -yhtye Deliverancen toinen albumi, joka julkaistiin vuonna 1990 Intense Recordsilla. Retroactive Records uudelleenjulkaisi albumin remasteroituna vuonna 2008. Nimikappaleen musiikkivideo oli MTV:n Headbanger's Ball -ohjelman Top 3 -listalla 12 viikkoa perättäin. Eräs arvostelija kirjoitti, että kitaristi George Ochoan liittyminen yhtyeeseen vei tasoa esikoisalbumista selvästi eteenpäin, kun puhutaan laulunteosta, taidosta, tuotannosta ja ammattimaisuudesta. Albumin sanoitukset käsittelevät henkistä sodankäyntiä 2. korinttolaiskirjeen jakeita 10:4-5. mukaillen. 

## Kappaleet
#
#
#
#
#
#
#
#
#
#
#

## Kokoonpano
* Jimmy P. Brown II – laulu, kitara
* George Ochoa – kitarat
* Brian Khairullah – basso
* Chris Hyde – rummut

## Aiheesta muualla
* 
*